Montse Pallarès - Sant Adrià de Besòs - 6/3/2011
- Grans i petits van participar a la rua de la tarda
Encapçalats pels Tabalers de Sant Antoni –els Toca’l 2- i amb moltes ganes de diversió, grans i petits de Sant Adrià van recórrer alguns dels carrers del municipi en el que va ser la rua carnavalesca d’ahir a la tarda. El recorregut va engegar a l’estació de Renfe de Sant Adrià i va finalitzar a la Plaça de la Vila, pujant per l’avinguda de la Platja i l’avinguda de Catalunya.
Pac-man, pirates, pallassos, princeses i dimonis, tot té cabuda el dia del Carnestoltes. A la rua, però, va destacar l’ànim de protesta contra la situació de crisi i les retallades socials. Dos col•lectius van ironitzar aquesta situació: per una banda, un grup d’indigents per culpa de la crisi, i per l’altra, la simulació d’un enterrament en el que el taüt eres els drets i les polítiques socials. Entitats adrianenques com Aprodisa o el Gadgetosplai també hi van participar, els primers disfressats del clàssic videojoc Pac-Man i els altres d’un engrescat grup de pirates.